TEGAL :"Jan nyuwun pangapunten sanget Mas, njenengan nengga-nengga kula nggih, kula pancen sewulan niki nembe sadean mriki malih, bar kepangggih njenengan rumiyin menika kula kesah teng Semarang, bojo kula sakit teng Rumah Sakit Tegal Rejo, bar niku eh malah wonten piyantun Semarang nyambat kula supados diajari ndamel bakso, kula ajari setengah wulan wonten mrika, terus wangsul mriki, eh malah wonten malih, tiyang Karawaci murugi kula, terus kula diparingi yatra 3 juta, tapi sarate kula kudu ngajari damel bakso ngantos pinter...kula ajari privat setengah wulan wonten mrika, pokoke kula jamin satus persen nganti pinter lan eca. Lah saniki sampun rampung dados kula nembe saget sadean malih...Jan nyuwun ngapunten...